لا مش كل الفلوس بس لو كانت بتاخد 50% هيبقى 25% فمعنى كده ان مينفعش التعدد غير للاغنياء؟ و هو كل الرجال يقدروا على توزيع مشاعرهم ؟ و هل من حق الزوجة طلب الطلاق و لا ده كده مش سبب ؟
أيوة ، هو العبرة في الشرع ، هل الـ25% دول يكفوها ويبرؤوا ذمة الرجل وللا لأ؟  لو آه ، يبقى مالهاش حق تعترض.  وعمومًا عاوز أفهم حضرتك حاجة ، في موضوع الجواز دا ، الراجل هو اللي بيشيل كل حاجة ، بيدفع مهر وبيجيب سكن وعفش ... إلخ ، يعني تكلفة مادية يتحملها هو وحده ، فهو مش هيقرر يصرف كل الفلوس دي غير وهو عاوز فعلًا ، يعني موضوع الفلوس دا آخر اعتراض تقوليه ، لأن الراجل لو معهوش فلوس = مش هيعرف يتجوز من أصله.  وكل الرجال قادرين على توزيع مشاعرهم آه ، بالفطرة.  ومن حقها طلب الطلاق لو كان دا يصعب معه العشرة..  بس أنا هأفهمك القصة برضه عشان تعرفي الدنيا بتمشي إزاي : هو الراجل بيكون قرر وهيتجوز خلاص ، وبعدين هي تطلب الطلاق ، وتفضل مصرّة عليه وبعدين ، لو الراجل فعلًا خلاص هيتجوز ، بتتطلق هي ، تمام؟ تقوم يبقى اسمها ايه بقى في مجتمعنا؟ "مطلقة" وبعد ما الحياة تضغط عليها جامد ، وتعرف أنه صعب تعيش كده ، تقرر أنها لازم تتجوز ودي ما بتتجوزش غالبًا غير لما تبقى "زوجة تانية" أو "تالتة" أو "رابعة" أحيانًا ، فتقوم تلف في دايرة ما كانش ليها لازمة خالص ، وتفقد بيتها وزوجها ، وتهد كل اللي اتبنى في سنوات الزواج ، مع أنها لو فكرّت بعيد عن الغيرة وكده ، هتلاقي أنه ببعض الذكاء ، والدلع ، و"المنافسة الشريفة" مع الزوجة التانية ، ممكن تغلبها في قلب زوجها ، وتخليه أميل لها عادي جدًا ، خصوصًا أنها "عشرة" مش زي واحدة "مستجدة" لسه.  فهو النصيحة في مثل هذه المواقف : أنها تفكّر في خياراتها كويس ، وتعرف أنه سهل جدًا وعادي خالص تحافظ على بيتها وعلى مكانتها في قلب زوجها ، بل قد "تزيد" مكانتها لو أحسنت استغلال الموقف جيدًا ، بدل ما تختار الطلاق ، وبعدين ترجع تلاقي أنه ما كانش الخيار الصحيح عشان تكمّل حياتها بيه.  فالتفكير في القرار بعقلانية وروّية وبعض الذكاء والتخلص من نار الغيرة اللي أحيانًا بتعمي ، ممكن يخلي الموضوع يمشي بسلاسة وتكسب هي في الموقف دا. بس كده.